**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2016. до 30.06.2016.

Београд, 26.07.2016. датум

**I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

Београд „Београдска тврђава“

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Секретаријат за културу, Градска управа града Београда

Делатности јавног предузећа/друштва капитала :

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности , Решењем број: 3-208/02-XIII-01.

Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности-1182/15-Ц заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи/трогодишњи програм пословања је усвојен од стране Надзорног одбора предузећа Одлуком дел.бр. 3826-1/15 од 17.12.2015.године. Скупштина града Београда на седници одржаној 28.децембра 2015. године дало је сагласност на Програм пословања предузећа за 2016. (Решењем број. 023-1182/15-С -28.децембар 2015. године).

**II ОБРАЗЛОЖЕЊЕ ПОСЛОВАЊА**

Предузеће је у току периода 01.01. – 30.06.2016. године пословало у складу са усвојеним Програмом пословања предузећа за 2016.годину. Одступања у односу на планиране активности нису велика и настала су из објективних разлога.

Главне активности предузећа, због специфичности делатности којом се предузеће бави, везане су за туристичку сезону (период април-октобар), када је највише посетилаца на простору Комплекса и кадa се реализује највећи број планираних програма. Због тога је период 01.01.-30.06. карактеристичан је по активностима које представљају припремне радње и активности за реализацију планираних активности у току туристичке сезоне и значајнијeм повећању активности од средине априла, током маја и јуна.

У овом периоду спроведене су набавке радова и услуга и закључени су уговори, како би се створили услови за несметано функционисање предузећа кроз реализацију планираних активности, а све и у складу са законом.

Спроведене су јавне набавке и закључени су уговори за израду пројектне документације и извођење радова на уређењу пешачких стаза на простору Београдске тврђаве и парка Калемегдан. Закључен је уговор и за вршење стручног надзора у току извођења ових радова. Радови на уређењу пешачких стаза на простору Београдске тврђаве и парка Калемегдан успешно су извршени. Укупна вредност ових радова износила је 14.837.800 динара, за надзор на радовима је издвојено 234.177 динара, а за израда пројектне документације 395.000 динара. Поменути издаци значајно су се одразили на биланс успеха предузећа за овај период. Обзиром да права и обавезе предузећа по основу коришћења непокретности као и надлежности предузећа по том основу нису правно дефинисане, поменути издаци књижени су као директан трошак, а не као инвестиционо одржавање.

Спроведене су набавке и закључени уговори за монтажу и демонтажу изложбених постамената и електро инсталација за реализацију изложби које предузеће реализује у јавном простору (Савског шеталишта, Алеја Хероја и друге локације), а у оквиру планираних сопствених изложби и изложби које се организују за потребе трећих лца . Закључен је и уговор за снабдевање електричном енергијом са предузећем „ЕПС Снабдевање“ доо.

На основу спроведеног поступка, са изабраним студенатима завршних година студија Београдског универзитета, склопљени су уговори о стручном усавршавању у својству волонтера. Изабрани студенти ће у току туристичке сезоне вршити презентацију отворених објеката на Београдској тврђави. На овај начин предузеће је обезбедило адекватне и стручне презентере за отворене објекте на Комплексу.

Спроведене су набвке и закључени су уговори за изнајмњивање аудио, видео и друге опреме неопходне за реализацију програма, за набавку режијског материјала за планиране програмске активности, као и уговор за набавку расветне опреме и електричних светиљки за изложбе на отвореном на Савском шеталишту као и за друге објекте на Комплексу.

Извршена је набавка и монтажа једне аутоматске високофрекфентне паркинг рампе са потапајућом заштитном баријером на локацији улаз из Узун Миркове улице.

Министарства грађевин Републике Србије је одобрило локацијске услове и у току је израда пројекта заштита, презентација и ревитализација Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије. Завршетак израде пројекта се планира најкасније до краја године.

Спроведена јавна набавка и закључен Уговор са предузећем „Аутокућа Срем“ доо за превоз посетилаца Комплекса са две гарнитуре отворених туристичких забавних возића на електрични погон.

Спроведен је конкурса за одређивање места корисника за постављање тезги и других покретних привремених објеката на простору Београдске тврђаве и парка Калемегдан. Понуђено је 40 привремених покретних објеката, а након спроведене лицитације закључено је 27 уговора на годишњем нивоу.

Закључен је уговор са предузећем „Manifest production“ доо. У периоду од 27.-29. маја реализован је пројекат „Београдски манифест 2016“ и остварило нето приход од 2.500.000 динара.

Закључен је уговор са предузећем „Smile production“ доо за продукцију програма „Summer festival“ на Калемегдану у периоду од 10.јуна до 27 августа ( укупно 6 фестивалских дана).

Спроведена јавна набавка и закључен уговор са предузећем „Jungle events“ доо из Београда за реализацију програма изложбе „ Дино парк – Јура авантура“ на Београдској тврђави“. Реализацијом овог програма планирано је остваривање значајних прихода у току ове и наредних година. За првих десет дана након отварања. продато је укупно 4.310 карата.

По основу учешћа на конкурсу, закључен је уговор са Министарством трговине, туризма и телекомуникација Републике Србије о реализацији пројекта „Пројекат обележавања објеката на Београдској тврђава и у парку Калемегдан“. Одобрена средства за поменути пројекат износе 3.000.000 динара, а исти ће бити реализован у трећем кварталу 2016.године.

Закључен је уговор са Градском управом града Београда - Секретаријат за културу о финансирању програма изложби, за који је предузеће конкурисало, у износу од 400.000 динара.

Спроведена набавка ради обезбеђења безбедности посетлаца, запослених и објеката и закључен годишњи уговор за осигурање лица од последица несретног случаја, осигурања запослених од случаја тежих болести, осигурања опреме, осигурања објеката од пожара, поплава и провалних крађа, као и осигурање од опште одговорности које покрива све посетиоце Комплекса београдске тврђаве.

Умeтнички сaвeт Гaлeриje Београдске тврђаве је у циљу реализације планираних програма по јавном конкурсу изабрао 12 уметника, који ће током 2016. године излагати своје цртеже у Галерији у Стамбол капији. Осим изабраних уметника, прилику да излажу у овом простору добиће и студенти уметничких факултета, са којима ЈП „Београдска тврђава“ има потписане протоколе о сарадњи: Факултет примењених уметности, Факултет ликовних уметности и Академија лепих уметности из Београда. ЈП „Београдска тврђава“ уступа галеријски простор, штампа каталоге и плакате за сваку изложбу и на друге начине промовише младе уметнике као и преко сајта предузећ, медија и слично.

Организовано је 11 изложби у јавном простору од којих је 8 имало комерцијални карактер. У оквиру музичко-сценске делатности у Музичком павиљону је организован програм 12 бесплатних концерата ученика музичких школа и ФМУ. Организован је и фестивал „Музика класика light“ а започет је и фестивал „Kalemegdan Summer festival“. Одржано је и низ концерата ( поводом Дана победе, Дана Европе и Светског дана музике...).

Реализоване су три позоришне представе за децу на сцени код „Равелин“-а. За које је продато 109 карата. Продато је укупно 23.211 карата за отворене објекте на Комплексу, а организоване су изложбе и презентације вештина старих заната.

Предузеће је учествовало у реализацији манифестације „Ноћ музеја“, а организовало је или узело учешћа у реализацији низа других манифестација ( „Путовање у средњи век“, „Витез фест“, „Београдски манифест“ и друго).

У овом периоду израђено је и усвојено неколико интерних правилника, којима се уређују области: коришћења службених возила, средстава репрезентације, управљање слободним новчаним средствима, коришћења средстава донације и о начину формирања продајних цена у малопродајним објектима предузећа.

Током 2015. године извршена је детаљна контрола пословања предузећа од стране Државне ревизорске институције. По захтеву исте исправњени су уочени недостаци па је ДРИ својим актом број 400-459/2015-06/10 од 07.06.2015. године доставила предузећу Послеревизиони извештај, којим је оцењено да су мере исправљања задовољавајуће и да не постоји кршење обавезе доброг пословања.

1. БИЛАНС УСПЕХА

Остварени пословни проходи су нешто нижи од планираних - око 12 %, уз напомену да је дошло до извесних промена у структури остварених прихода.

Приходи од продатих сувенира и улазница за објекте су нижи од планираних згог неповоњних временских услова, који су имали за последицу мање посетилаца на Комплексу, као и кашњење отварања планираног програма „Изложба диносауруса на Београдској тврђави“. Од реализације овог програма планирани су значајни приходи. Поред тога, смањење прихода у односу на планиране је и због одустајања од реализације изложбе „Фасцинантни свет паука и шкорпија“. Приходи од улазница за отворене објекте су специфични и тешко их је прецизно планирати, због временских услова и других фактора, па су зато и могућа одређена одступања. Коначне закључке о реализацији ове врсте прихода могуће је донети једини на нивоу комплетне сезоне.

Приходи од субвенција су на нивоу планираних и уговорених са оснивачем. Од планираних не одступају ни други пословни приходи, од корисника простора, реализације изложби, снимања, маркетиншких промоција, паркиралишта „Калемегдан“ и други. Неки од поменутих прихода су чак и нешто виши од планираних , обзиром да је ову врсту прихода тешко прецизно предвидети.

Финансијски приходи су нешто нижи од планираних, због пада каматних стопа на орочене депозите.

Остварени пословни расходи у овом периоду су знатно нижи од планираних и то за 25 %, а због кашњења у започињању обављања појединих планираних програма и радова, односно њиховом пролонгирању за наредни период године. Тако су трошкови личних примања нижи од планираних због одустајања или пролонгирања реализације неких програма, а за реализацију којих је планирано ангажовање извршиоца преко ауторских уговора. Из истог разлога су нижи трошкови режијског и помоћног материјала за реализацију програма предузећа. Трошкови производних услуга су знатно нижи, због пролонгирања извођења радова на реконструкцији напонских каблова и струјних ормана на Комплексу, као и радова на обележавању објеката на Комплексу. Исто се односи и на радове на адаптацији бочне просторије на Унутрашњој Стамбол капији.

До смањење наведених трошкова, поред напред наведених разлога, дошло је и због спровођења мера штедње и рационализације трошења средстава.

2. БИЛАНС СТАЊА

Није било битнијих промена у Билансу стања предузећа. Евдентиране су само позиције Биланса стања где је било промена у односу на почетно стање на дан 01.01.2016.године, односно 31.12.2015. године.

3. ИЗВЕШТАЈ О ТОКОВИМА ГОТОВИНЕ

Токови готовине су у складу са оствареним приходима и трошковима насталих расхода у пословању у овом периоду.

Наплата потраживања је задовољавајућа. Кашњење у плаћању је већ неколико година присутно код једног од сталних корисника простора – предузећа „Агео“ доо. У односу на исти период 2014.године дуговање овог комитента смањено је са 1.200.000 на 550.000 динара, са трендом даљег смањења. Рачуни се корисницима простора издају последњег дана у месецу за тај месец, тако да су уплате – прилив новца увек реализују у наредном месецу.

Спроведен је конкурс за одређивање корисника места за постављање тезги и других покретних привремених објеката. Изабраних 27 корисника су излицитиране износе уплатили за цео период, па су им издати авансни рачуни, који се раздужују коначним рачунима за сваки протекли месец. На исти начин је реализовано постављање конзерватора за продају сладоледа са предузећем „Фриком“ ад. Наплата наведеног, се значајно одразила на прилив готовог новца на рачуне предузећа.

Плаћање обавеза предузећа, односно одлив новца је у складу са трошковима пословања приказаним у Билансу успеха предузећа. Предузеће уредно измирује своје обавезе према добавњчима, држави и запосленим. Одлив новца је мањи од планираног, због кашњења у реализацији неких активности које је образложено у Билансу успеха. Нису плаћене обавезе по рачунима који су достављени задњих дана овог периода, као и по рачунима за обезбеђење Београдске тврђаве и парка Калемегдан, који се плаћају по добијању субвенција за ову намену од стране Оснивача. Сходно одредбама Закона о измирењу новчаних обавеза ове субвенције се уплаћују око 45. дана од настанка обавезе. Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се након анализе планираних прихода и расхода у одређеном периоду, орочавају и на тај начин предузеће остварује одређене финансијске приходе.

4. ТРОШКОВИ ЗАПОСЛЕНИХ

Позиције трошкова запослених у периоду 01.01.-31.06.2016.године у складу су са планираним величинама.

Маса исплаћених зарада - бруто I , бруто II и нето је нешто нижа од планираних величина. У исказаној маси није обухваћено 10 % - 766.576 динара. Овај износ предузеће уплаћује на посебан рачун, сходно одредбама Закона о привременом уређењу основица за обрачун и исплату плата односно зарада и других сталних примања код корисника јавних средстава.

Укупан број запослених у предузећу је 15 и није се мењао.

Код позиције уговора о делу, утрошено је више од планираног износа за ове намене. Наиме, плаћање надзора над радовима на уређењу пешачких стаза планирано је са позиције „надзори током извођења радова на Комплексу“, а извршено је преко уговора о делу. Ребалансом програма пословања предузећа, позиција уговора о делу ће бити увећана, а позиција „надзори током извођења радова на Комплексу“ ће бити умањена за износ овог трошка. Исплате по основу ауторских уговора су ниже, јер је реализација неких програма пролонгирана. Исплате и број извршиоца по основу уговора о привременим и повременим пословима је у складу са планираним величинама, што се може констатовати и за исплате надокнада члановима Надзорног одбора предузећа.

Исплате по осталим уговорима, односно уговорима о стручном усавршавању у својству волонтера, су у оквиру планираних.

Накнаде за превоз запослених на посао и са посла, као и јубиларне награде су у складу са планираним величинама.

Исплаћена је солидарна помоћ запосленом на име болести малолетног детета у износу од 100.00 динара, као и надокнада члановима Уметничког савета предузећа у износу од 23.734 динара.

5. ДИНАМИКА ЗАПОСЛЕНИХ

У овом периоду није било прилива и одлива запослених

6. КРЕТАЊЕ ЦЕНА ПРОИЗВОДА И УСЛУГА

У овом периоду није било промена цена које су дефинисане Ценовником предузећа.

Ценовник је једино допуњен са две нове ставке-(улазнице за представе на "Равелину" и за поставку у Галерији старих заната.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Обухваћене су субвенције за обезбеђење Београдске тврђаве ( новембар и децембар. 2015., као и јануар, фебруар, март, април и мај 2016. године), као и субвенције за зараде запослених за јануар, фрбруар, март, април,мај и 50% планиране субвенције за јун 2016.године.

8. СРЕДСТВА ЗА ПОСЕБНЕ НАМЕНЕ

Код средстава за посебне намене у односу на планиране величине није било одступања у исплатама.

Средства за спонзорства и донације нису планирана у 2016. години. У овом периоду није било издатака за рекламу и пропаганду. За спорт и рекреацију по уговору са „Старим ДИФ-ом“, утрошено је 439.200 динара, а за репрезентацију 135.841 динара и за образовне намене 74.600 динара.

9. ИЗВЕШТАЈ О ИНВЕСТИЦИЈАМА

Од планираних инвестиција у овом периоду реализована је израда пројекта текућег одржавања пешачких стаза на Београдској тврђави и парку Калемегдан, а сходно пројекту спроведена је јавна набавка и склопљен је уговор за радове, који су успешно обављени.

Пошто су од Министарства грађевин Републике Србије добијени локацијски услови, у току је израда пројекта заштита, презентација и ревитализација Сектора 1 Југоисточног бедема Горњег града Београдске тврђаве, са уређењем ентеријера у циљу формирања визиторског центра - комплекс Сахат капије и Барокне капије. Завршетак се планира најкасније до краја године.

Аплицирањем предузећа на конкурсу код Министарства трговине и туризма Владе Републике Србије за реализацију пројекта обележавања објеката и споменика на Београдској тврђави и парку Калемегдан одобрено је укупно 3.000.000 динара. Реализација пројекта је у току.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01.-30.06.2016. године обављало се у складу са усвојеним Програмом пословања предузећа за 2016. годину, уз нека одступања у односу на планиране активности која су била проузрокована објективним разлозима. Ово је имало за резултат ниже трошкове пословања, пошто неке од планираних активности нису реализоване у овом периоду, па су сходно томе изостали и трошкови.

Реализоване су активности које су створиле услове за реализацију планираних програма у наредним периодима, као и за нормално функционисање предузећа.

За реализацију планираних активности, од великог значаја је успешно обављен конкурс за одређивање корисника места за постављање тезги и других покретних привремених објеката на простору Београдске тврђаве и парка Калемегдан, односно приход који се по овом основу остварује. Реализација програма изложбе „ Дино парк – Јура авантура“, је од велике важности за наредни период, јер су од реализације ове изложбе планирани значајни приходи.

.

Датум 26.07.2016.године Петар Андријашевић, директор